
UITTREKSEL 


`n Oorsig oor eetbare plante versamel gedurende vroeë lente in die Kamiesberg 
in die Noordwes-Kaap. Inligting oor voedingswaarde en algemene gebruik word in- 
gesluit. 


ABSTRACT 
A PRELIMINARY STUDY OF THE EDIBLE PLANTS OF THE KAMIES- 
BERGE 

A survey on edible plants collected during early spring in the Kamiesberg in the 
North-West Cape. Comments on nutrient values as well as common usage are in- 
cluded. 


INLEIDING 

Ten spyte van die feit dat Suid-Afrika `n land is waar voorhistoriese ge- 
bruike steeds voortbestaan onder die inheemse mense, is gegewens in ver- 
band met hierdie tradisionele gebruike nog nie volledig ter skrif gestel nie. 
As gevolg van die vinnige veranderende lewensomstandighede kwyn die 
beoefening van die gebruike sodat kennis van die ou tradisies vinnig ver- 
dwyn. l 

In Namakwaland, die gebied waarbinne hierdie etnobotaniese studie ge- 
doen is, besit die inheemse mense `n deeglike kennis van die plantegroei van 
die omgewing. Plante word medisinaal en as voedsel gebruik, en die gebied 
kan dus beskou word as `n goeie beginpunt vir navorsing wat gemik is daar- 
op om voorhistoriese gebruike in die verband te bestudeer en aan te teken 
voor dit verlore gaan. ; 

Navorsing is in die Kamiesberge begin, en sal in die toekoms verder uit- 
brei na ander dele in die Noordwestelike Kaap. 


1. NAVORSINGSGEBIED 


1.A Bou w 
Die Kamiesberge lê ten noorde van Garies tot sowat 30 km sid van 

1S] One i Ie 
Springbok. Die posisie word aangegee as S 29° 5’ en O 18°. Die reels om 

deel van die eskarp van die binnelandse tafelland van Suid-Afrika. Die 
hoogste rif vorm die eskarp self en verrys met ’n steil helling vanaf die kus- 
vlakte. Die hoogste rif (1 706 m) vorm die eskarp self. Ooswaarts vanaf die 
hoofrif is `n reeks van laer riviere wat geleidelik oorgaan in die tafelland van 
die Boesmanland. 

Leliefontein, waar die meeste versamelings gedoen is, is geleé in ’n klein 
vallei in die middel van die Kamiesberge. 

Noord van die dorp lé die Kamiesberg (wat deel uitmaak van die Ka- 
miesberg-reeks) en oos is 'n reeks koppe wat onder verskeie name, soos bv. 
Kameelkop, bekend staan. 

Die bergreeks bestaan uit plato's wat omring is met koppies. Onderskeie 
plato's word verbind deur begaanbare klowe. 


1.B Klimaat 


Dis `n winterreénvalgebied en word oor die algemeen gekenmerk deur `n 
lae reënval, en a.g.v. die warm klimaat, `n lae reënvalseffektiwiteit. Maks. 
reënval gemeet in die gebied was 525,3 mm en min. gemeet was 188,0 mm 
per jaar. Temperature wissel van 5,6 °C tot 30,5 °C. 


1.C Plantegroei 


Voorlopige studies is gedoen van die plantegroei deur Drége (1829-30), 
Pearson (1910-11) en Adamson (1938). Laasgenoemde beskou Elytroppus pa [ 
rhinocerotis as oorheersend; terwyl ander, meer algemene plante, die vol- 
gende is: Mundtia spinosa, Euryops lateriflorus en Eriocephalus pubescens. 
Acocks (1975) beskou die Kamiesberge-plantegroei as bergrenosterveld. 

Studies oor die plantegroei van die gebied is nie voltooi nie, maar die 
ooreenkomste met die fynbos-plantegroei in die Wes-Kaap is interessant. 


1.D Bewoners 

Simon van der Stel het die “Amacguas” ontmoet tydens sy reis na Na- 
makwaland, en Schapera het die herdersgroepe wat hier woonagtig was as 
Klein Namaquas gegroepeer. Hulle het geval binne `n groter groep, die Na- 
mas, wat bestaan het uit die Groot Namaguas ten noorde van die Oranje- 
rivier en die Klein Namaguas in Namakwaland. 

Huidig word die gebied bewoon deur blankes sowel as kleurlinge. By- 
kans alle inligting is verkry vanaf die inwoners wat tradisioneel verbonde is 
aan die gebied. Teenswoordig is hulle hoofsaaklik woonagtig in die Lelie- 
fontein reservaat (Fig. 1), maar hulle dra ook kennis van die plante in die 
omringende gebiede waar baie van hulle al gewerk het as veewagters. Hulle 
is afstammelinge van die Khoi-, San- en Bastervolke wat in die gebied 
woonagtig was gedurende die afgelope 2 000 jaar. 

Nourivier 


KAMIESKROON 


Klein Nourivier 


Reservaat ; 


Fic. 1 
Kaart van Leliefontein. 


Teenswoordig is die kleurlinge nog verbonde aan sekere tradisies, SOOS 
bv. seisoenale migrasies met vee, woon in matjieshutte en versameling van 
plante as voedsel en medisyne. Baie tradisionele gebruike het ook al verlore 
gegaan—bv. die praat van Nama, dra van tradisionele klere en eksklusiewe 
afhanklikheid van die veldplante vir voedsel. Landbou word vanaf 1842 op 
`n klein skaal beoefen: en die plan om Leliefontein te onderverdeel in plase 
sal veroorsaak dat tradisies steeds vinniger verlore gaan. 


2. NAVORSINGSMETODIEK ; 
Navorsingsmetodiek kan basies onderverdeel word in drie aktiwiteite ni. 
A. Waarnemings in die literatuur 

B. Waarnemings in die veld 
C. Waarnemings in die laboratorium 


2.A Waarnemings in die literatuur 


Ten spyte daarvan dat vroeë reisigers alreeds vanaf die middel 1600's 
primitiewe gebruike beskryf het, het hul verwysings na plantverbruike nie 
soveel inligting gebied dat die belang van veldplante in die dieët van die jag- 
ter-versamelaars en herdersvolke daarvan afgelei kon word nie. Simon van 
der Stel se geillustreerde reisjoernaal bied meer inligting in die verband. Sy 
toer het hom geneem tot teenaan die Kamiesberge. Kontak met die “Amac- 
quas” daar het gelei tot interessante inligting oor die eetbare plante van hul 
omgewing. Benewens illustrasies is daar ook `n lys wat die volgende aangee: 
Chabi, Canna, Ouarombe, Carduu. Thumma, Gammare, Thou (Water- 
house, 1932: 163—168). 

'n Ander literêre bron oor die eetbare plante van Namakwaland is ge- 
skryf deur Wikar, `n droster wat gedurende die 1770's gebly het tussen `n 
groep Boesmans wat geëet het van die bessies van Rhus spp. en Ziziphus 
mucronata. Waarnemings het eersgenoemde bevestig. Kotzé (1942: 
238-239) gee 'n kort lys van eetbare plante: Vinkel, Wilde ui, Klipraap, 
Wilderaap, Wituintjie, Kambro, Suring, Wilde patat, Thom en Kougoed. 

Die latere studies het getoon dat die veldplante die belangrikste deel van 
die vroeë inwoners se dieët uitgemaak het. Die plantdieët is verder aange- 
vul deur die eet van ruspes (Waterhouse, 1932: 163-168; Story, 1958: 
24-25), larva van motte (Story, 1958: 25), rysmiere, akkedisse, muise, eiers 
en vleis van diere (Currlé, 1913: 113—128). 

Baie min aandag is tot dusver geleen aan die botaniese identifikasie van 
die bekende eetbare plante soos genoem in die literatuur. Baanbrekerswerk 
is gedoen deur Smith (1966), maar inligting is steeds uitstaande. 

Aangesien diegene wat nog bekend is met die eetbare plante al bejaard 
is, is dit noodsaaklik dat intense navorsing gedoen moet word in die gebiede 
waar die tradisie nog voortbestaan. Die plante kan dan uitgewys en botanies 
geidentifiseer word. Sodoende sal die inligting in die literatuur binne `n bo- 
tanies-herkenbare raamwerk geplaas word. Waarnemings het verder getoon 
dat literêre bronne maar slegs `n klein persentasie van eetbare plante be- 
skryf—dit beklemtoon die noodsaaklikheid van onmiddellike aandag sodat 
kennis in verband met hierdie gebruike nie verlore gaan nie. 


2.B Waarnemings in die veld 

Veldwerk het geduur vir vyftien dae in September en Oktober 1977 en is 
hoofsaaklik gedoen in die Kamiesberge. In 1981 het die skryfster terugge- 
keer na Leliefontein en monsters versamel vir laboratorium ontledings 
i.v.m. voedselwaardes. 

Daar is probeer om sover moontlik van plaaslike inligters onafhanklik 
van mekaar gebruik te maak en ongeveer 35 persone is ondervra. Altesame 
15 persone was bereid om in die veld monsters uit te wys en te verduidelik 
hoe dit gebruik word. Inligting is op verskeie maniere ingewin. 

(1) Deur bejaarde persone, uitgewys deur lede van die Leliefontein ge- 
meenskap, e.a. te ondervra. 

(2) Deur staptoere in die veld te onderneem en te vra dat alle eetbare 
plante uitgewys word—hierdie metode was baie suksesvol. 

(3) Deur inligting verkry uit literêre bronne te gee aan inligters en kom- 
mentaar uit te ruil. 

(4) Deur deurentyd plante in die veld uit te wys en kommentaar daaroor te 
vra. 

Ondervraging in die veld het geblyk om die meeste inligting te lewer 
aangesien die waarneming van baie plante geheues verskerp het. 

Daar is probeer om soveel as moontlik inligting wat alreeds verkry was, 
te kontroleer deur vrae te herhaal, en kommentaar te vra van ander inlig- 
ters. Inligting uit literatuur was ook gebruik vir kontrole. 

Gedurende die tydperk van veldwerk was die blomtyd van baie plante 
verby sodat die plante nie binne genus-spesies raamwerk geplaas kon word 
nie. Dit het veroorsaak dat geweldige groot afstande afgelê moes word om 
identifiseerbare planteksemplare te bekom. 

Die jong mense. wat nog meer gemaklik in die veld kan rondbeweeg as 
die bejaardes. het nie so `n gespesialiseerde kennis getoon van die benutting 
van die veld soos die bejaardes nie. Kontrole moes dus meer gereeld toege- 
pas word sodat baie tyd vermors is met duplisering van data. l 

Slegs `n betroubare lys van die beskikbare plante van een seisoen kon 
verkry word. aangesien navorsing slegs in een seisoen gedoen is. 


2.C Waarnemings in die laboratorium l 
Voedselontledings is gedoen by die Veekunde Departement van die 
Landbou Fakulteit van die Universiteit van Stellenbosch. Tesame met die 
inligting i.v.m. digtheid van die eetbare plante lei dit tot `n meer volledige 
beeld van die dieëtwaarde van primitiewe groepe. l 
Voedselmonsters is volgens die Weende-ontledingskema verdeel in vyf 
fraksies nl. vog. as. ruproteien. eterekstrak (vet). en ruvesel. Ontledings 
van 13 verskillende plante is gedoen. Monsters was nie genoeg om kontrole- 
ontledings van alle voedsels te doen nie. Waar kontrole-ontledings $ ge- 
doen is nie. word lesings uitgelaat (Tabel 1). Die lae voginhoud van y ie 
wat deur die inligters beskou word as “vaste kosse” is interessant. ` Vaste 
kosse” is kosse wat gou die verbruiker se honger stil. Klipraap, (aap) klip- 
uintjie en perdeuintiie het die laagste voginhoud en is geklassifiseer “vaste 

kosse”. Bogenoemde vier het ook `n hoë kaloriewaarde sowel as `n redelike 
proteienwaarde. 

Trachyandra cf. falcata var. en Grielum humifusum het die hoogste pro- 
teien waardes; terwyl Fockea angustifolia en G. humifusum die hoogste vog- 
inhoud het. Wanneer voedsel `n hoë voginhoud het, moet dit in ag geneem 
word dat baie meer van so `n voedsel verbruik word om van enige substan- 
siële voedingswaarde te wees. 

Toekomstige navorsing sal meer klem lê op voedselontledings en Tabel 1 
kan dus gesien word as `n voorstudie in die verband. 


3. Die eetbare plante 

Planteksemplare is geplaas in plantperse, in FAA en `n aantal is terug- 
gebring in potte en aan die botaniese tuin in Stellenbosch geskenk. Identi- 
fikasies is behartig deur die Staatsherbarium, Stellenbosch. Kontrole-eksem- 
plare van slegs enkele eksemplare is behou in die herbarium, terwyl die 
orige materiaal in FAA deel uitmaak van `n versameling van eetbare plante 
van die Dept. Argeologie van die Universiteit van Stellenbosch. 

Inligting van die plante word gebied in die volgende manier: die plante is 
alfabeties gerangskik binne genus-spesies raamwerk; dan volg die volks- 
naam; die deel eetbaar; tyd beskikbaar; voorbereiding; kontrole-inligting uit 
die literatuur en algemene inligting. 

Dit is nodig gevind om die plante te onderverdeel in sekere klasse. `n 
Verklaring van die terminologie wat gebruik word, volg. 

Die reeks plante is verdeel in twee hoofafdelings nl. 

Stapelvoedsel 
Geleentheidsvoedsel. 


Stapelvoedsel 

Die mees belangrike voedsel-plante waarvan op `n baie gereelde basis 
gebruik gemaak word as gevolg van maklike verkrygbaarheid, voedsaam- 
heid, ens. 


Geleentheidsvoedsel 
Dis hoofsaaklik voedsel wat nie stapelvoedsel is nie, en word onderver- 
deel in vier klasse nl. 
(i) Aanvullende voedsel: Voedsel wat terloops versamel word; of wat so 
`n kort seisoen het dat dit nie as `n stapelvoedsel benut kan word nie. 
(ii) Dorslessende voedsel: Voedsel wat hoofsaaklik gebruik word om dors 
te les. 
(iii) Smaakmiddels: Voedsel wat hoofsaaklik (nie uitsluitend) gebruik 
word as ’n smaakmiddel. 
(iv) Lekkernye: Voedsel wat hoofsaaklik in die veld geëet word as `n lek- 
kerny. 

Acacia karroo (doringboom, witdoring) 


Die eksudasie van die boom is eetbaar en is algemeen bekend as Kaapse 
gom. In Namakwaland noem die plaaslike inwoners dit hyra. Dit is dwars- 
deur die jaar beskikbaar en word as volg voorberei: `n dag of twee voordat 
die gom geëet word, word ’n kerf gesny in die bas. Liggoud gom drup dan 
uit en word “gepluk” wanneer dit effens hard is. Palmer en Pitman (1961) 
skryf dat die voedselverbruik van die gom `n baie populêre gebruik is by die 
naturelle. Vervet ape smul ook aan die gom. Watt en Breyer-Brandwijk 
(1962: 545) beweer dat Tlhaping kinders dit graag gebruik as soet vleis.” `» 

Alhoewel die gom eintlik as `n lekkerny beskou kan word, is die belang 
van die Acacia karroo vir die plaaslike inwoners baie groot. In die somer 
trek die geurige klein geel blommetjies bye aan—en vroeë Hottentotte het 
dikwels genoem dat die heuning dan volop is (Palmer en Pitman, 1961: 157). 
Verder groei die parasiet Moguinella rubra (kootjie -nam-nam) op die Aca- 
cia karroo. Die klein rooi-oranje vrugte van die parasiet is eetbaar vanaf die 
einde van September tot die begin van Desember. Behalwe dat die boom 
voedsel bied aan die mens, vorm die peule en blare voeding vir vee—n be- 
langrike oorweging by immigrasie-roetes van vroeë herdersvolke. 

Die groen jong lote word ook deur die Nama herdersvolke gebruik om 
die raamwerk van hul hutte en kookskerms te vorm, terwyl droeë hout as 
vuurmaakhout gebruik word. 


TABEL 1. 
Lesings van voedselwaardes op ’n vogvrye basis 
a 


% Vog- %  % Rupro- % % 
Volksnaam inhoud As tejen  Ruvesel Vet kJ/g 


ann 


BP we irene: 54,9 1,58 6,88 3,86 1,44 16,36 
Klipraap cc. oer 46,2 1,28 4,05 sp — 17 
Natie es see 61,0 0,26 3,65 3,85 0,72 16, i 
i@ertjie ceccanoance 72,4 DI 5-21. 0,46 — 17,1 
Waterbaro......... 78,9 2,98 5,74 3,19 — == 
Melkbaro.......... 77,4 2,49 3,15 — 4,82 TA 
klipointjie ... a 49,2 173 3,53 1S9 == er 
Perdeuintjie........ 47,4 2,08 4,48 0,97 n Ee 
RE. EDE 86,3 10,55 15,28 — 3,29 oe 
PIEL SnOt .. ce ic 82,6 1,48 6,20 8,49 — ET 
Makuintjie......... 89,8 1,77 5,91 1,61 0,99 Ta 
Kamose eaae 90,0 0,10 Sel 16,24 523 ea 
EI esse 58,7 734 510,73 26.63 9 3,22 
Aartappel nce. +: — 4,5 10,4 25 0,5 5,73 


* Waardes geneem van Composition of Foods. Agriculture Handboek No. 8. WES: 


Dept. of Agriculture, Washington Bye, lobo: 

Die voorkoms van hierdie baie algemene boom, wat ook gewoonlik in 
droeé rivierlope voorkom, is dus van groot belang vir enige ekologiese stu- 
dies. 


Albuca altissima (slymstok) 


Die onderste ligroos gedeelte van die slymstok se steel word geéet gedu- 
rende September en Oktober. Die blare word afgetrek, die boonste gedeelte 
met die blomme word afgebreek en die steel dan rou geéet. Inligters het ge- 
noem dat die steel, wat `n soet waterige smaak het, gebruik word om dors te 
les. 


Arctotheca calendula (soetgousblom) 


Die stingeltjie van die plant is eetbaar terwyl dit blom vanaf Augustus 
tot einde Oktober. Die soet sap word uit die steeltjie gesuig. Dis `n dorsles- 
sende voedsel. 


Babiana ambigua (poepuintjie) 

Die gerokte knolletjies is eetbaar vanaf Julie tot September. Die losse- 
rige rok word afgetrek as die uintjie rou geëet of in melk gekook word. 
Wanneer dit gerooster word, word `n gat in die grond gemaak, die warm 
kole en uintjies en sand ingegooi en die rok nie afgehaal nie. 

Die genus Babiana is vasgestel in 1802 deur Ker, wat die naam afgelei 
het van “Babianer”. Die naam is aan plante gegee omdat die knol `n gun- 
steling maaltyd vir bobbejane is (Lewis, 1959: 7). Laasgenoemde is van be- 
lang aangesien dit veronderstel word dat plantvoedsels wat deur bobbejane 
benut word waarskynlik deur vroeë inwoners ook gebruik was. Vier verskil- 
lende eetbare Babiana spp. vanaf die Kamiesberg is geidentifiseer. 


Babiana dregei (klipuintjie) 

Die knol van die plant is ’n gunsteling by alle inligters. Dit word gewoon- 
lik gebraai of gekook na dit gepluk is (Julie—-Augustus), maar blykbaar 
“droog die bol uit” in September en Oktober sodat dit meer aangenaam is 
om dit dan rou te eet. 

B. dregei is baie volop in die Kamiesberg. By Nais het 31 trosse binne 10 
m' voorgekom. Die plant kom egter voor in klipskeure en is dus soms on- 
moontlik om te benut. Desnieteenstaande kan dit, tesame met ander eet- 
bare plante, beskou word as `n stapelvoedsel. Die voginhoud (Tabel 1) is re- 
latief laag en dit word as `n vaste kos beskou. 


Babiana hypogea (perde-uintjie) 
Die knol is eetbaar Julie tot Oktober en word op dieselfde manier as 
Babiana ambigua voorberei en benut. Burchell (1822) het geskryf dat die 

Tswanas en die Tlhaping die bol van Babiana hypogea eet. Die voginhoud 
van die bol is baie laag. 


Babiana namaquensis (draai-uintjie) 

Die knol is eetbaar tydens Julie tot Oktober en word op dieselfde manier 
benut as ander Babiana spp. Hierdie uintjie word herken aan sy spiraal 
blaartjies. Dit groei in klipperige grond en het `n baie klein bolletjie. Dus 
was inligters nie baie entoesiasties oor die benutting van die bolletjie nie. 


Caralluma mammillaris (aruna) 

Die sappige vingeragtige uitgroeisels is eetbaar vanaf Junie tot Augustus. 
Die dorings word afgesny en dan word die stukkies rou geëet. Die saad- 
peule is eetbaar in Augustus en staan, soos Microloma sagittatum, bekend as 
bokhorings. Smith (1966: 64) bevestig die eetbaarheid van die plant. 


Carpobrotus spp. (hotnotsvye) 

Die vrug is eetbaar gedurende Desember en Januarie. Smith (1966: 251) 
skryf dat die vrugte van C. edulis eetbaar is. Eksemplare verwyder uit die 
Kamiesberg was egter ongeidentifiseer as gevolg van die feit dat hulle nie 
geblom het nie. Die vrug word beskou as ’n lekkerny. 


Conium spp. (vinkel, perdevinkel) 

Twee Conium spp. kom voor in die Kamiesberge. Plaaslik staan hulle 
bekend as perdevinkel en vinkel. Die wortel word rou geëet. Die lekkerny 
is beskikbaar vanaf Julie tot Oktober. Kotze (1943: 239) maak melding van 
vinkel. Die eksemplare was nie identifiseerbaar binne spesies raamwerk nie. 
Plaaslike inwoners onderskei tussen die twee as volg: perdevinkel is groter 
as vinkel. Die wortel of vinkel het `n baie sterk aangename geur (soos klap- 
per), terwyl die van perdevinkel omtrent geen geur het nie. 


Cyanella hyacinthoides (raap) l 

Die knol is eetbaar vanaf Julie tot Oktober en word geëet soos die Ba- 
biana spp. Gaar word dit ook soms fyn gemaal en met melk aangebied. 
Marloth (1917) noem dat die eetbare Cyanella spp. in Namakwaland ook 
bekend staan as uintjies. Thunberg (1785) het €. hyacindhoides raaptol ge- 
noem. Hierdie plant kan beskou word as `n stapelvoedsel in die dieët van 
die vroeë inwoners van die Kamiesberge. Raap is bate volop en dit is be- 
kend dat “emmers vol” vroeër jare uitgehaal is. Die raap 1s veral * gd 
ou lande waar tot soveel as nege per m° getel is. By 'n ove =r 
grond by Nais is 3 rape. 1 skaapsuring (Oxalis copiosa) en ee 
(Oxalis spp.) opgemerk binne vyf m°. Die knol het n lae voginhoud en ba 

hoë kalorie-waarde. Elke knol weeg ongeveer 14 g nadat dit skoongemaak 
is. Dit kan as `n hoë kwaliteit voedsel beskou word. 


Cyanella sp. (klipraap) 


Verwys na C. hyacinthoides. Die verskil is dat die klipraap slegs tussen 
die klippe voorkom, en geensins so volop soos C. hyacinthoides is nie. 


Cyphia sylvatica (melkbaroe) 


Die wortelstok word versamel tydens Julie tot in Oktober. Die stingel- 
tjies en skil word verwyder en die baroe word dan rou geëet of gerooster. 
Simon van der Stel het genoem dat Cyphia spp. daagliks geëet word deur 
die Namavolke (Waterhouse, 1931: 831). Hieruit kan afgelei word dat die 
Cyphia spp. `n stapelvoedsel was. Inligters het gevoel dat die rou wortelstok 
as dorslessend beskou kon word. Laasgenoemde word ondersteun deur ont- 
ledings wat wys daarop dat die voginhoud baie hoog (77,4 %) is. Binne `n 
radius van $ m het 11 plante voorgekom (Nourivier gebied). 


Cyphia volubilis (waterbaroe) 


Word geëet en voorberei op dieselfde manier as die melkbaroe. Hierdie 
spesies word egter as meer skaars beskou, en in die gebied bestudeer is dit 
nooit gevind in sandgrond soos C. sylvatica nie. Inligters onderskei die twee 
spesies van mekaar op grond van die melkerige vog in C. sylvatica wat an- 
ders is as die waterige vog in C. volubilis. Smith (1966: 86) maak melding 
van die eetbare spesies. Verder skryf Watt en Breyer-Brandwijk (1962: 157) 
van die gebruik van Cyphia volubilis deur die naturelle. Beide kosse word 
herken aan die moeilik sigbare fyn stingeltjies wat rank in ander bosse. Die 
vleis van hierdie spesies is so gewild dat lokasies van die plante gemerk word 
sodat hulle later makliker opgespoor kan word. Dit kan beskou word as `n 
stapelvoedsel wat ook (rou) `n dorslessende funksie gehad het (sien Tabel 
1). By Nourivier is vier plante binne `n radius van 10 m opgemerk. 


Diospyros sp. (kanobie) 

Die bessies van die plant is eetbaar vanaf Oktober tot begin Desember. 
Volgens Van der Stel proe die bessie baie na `n Indiese plant “kouki” en 
indien te veel geëet word, veroorsaak dit hardlywigheid (Waterhouse, 1932: 
167). Volgens die inligters is alle bosse se bessies wel eetbaar, maar almal is 
nie ewe smaaklik nie. By Nourivier is 21 bosse binne `n 10 m radius getel. 


Euphorbia brachiata (soetmelkbos) 


Die eksudasie van die bos is dwarsdeur die jaar eetbaar. 'n Takkie word 
geknak en die wit melkerige sap in die takkies kom na vore. Na `n dag vorm 

dit `n taaierige gom. Gerugte wil dat die gestolde sap van die soetmelkbos 
lank terug deur die Boesmans van die Kamiesberg gekou is wanneer hulle 
lang ente gaan draf het. Dit het verhoed dat hulle monde droog en hul tonge 
dik word. Watt en Breyer-Brandwijk (1962: 402) bevestig inligting dat die 
soetmelkbos dwarsdeur die jaar voeding is vir diere. 


Fockea angustifolia (kamro, kambro) 


Die wortelstok van F.angustifolia word geëet vanaf Julie tot ongeveer 
Oktober. Dit is eetbaar dwarsdeur die jaar, maar die dun stingeltjie wat ge- 
woonlik rank in ander bosse, verdroog, en dan is dit nie meer sigbaar nie, 
sodat slegs dié wat gemerk was, geëet kan word. Blykbaar verander die 
smaak dan ook effens, en is die kamro ook pap—nie so aangenaam om te 
eet nie. Burchell het van hierdie kos geskryf: “It is a fortunate recourse for 
a thirsty traveller” (Smith, 1966: 89). 

In sy Daghregister skryf Simon van der Stel dat die wortel (ondergrondse 
steel) van die kamro gesuig word, en dat dit baie verfrissend is (Water- 
house, 1932: 167). Die eetbare wortelstok is ook goed bekend by heden- 
daagse bevolkings. Op Robertson se skou, 1977, is melding gemaak van `n 
F. angustifolia wat 213 g geweeg het (Die Burger, 26 September 1977). Van 
die kamro's uitgehaal deur inligters het baie gewissel in grootte—kamro's af- 
komstig van een stingel het 942 g geweeg. Die inligters het onderskei tussen 
soet kamro's wat voorkom in klipperige grond en effens bitter kamro's wat 
voorkom in sandgrond, maar geen monster van die bitter kamro’s is uitge- 
wys nie. Hulle het dit genoem dat die nadeel van die “soet kamro”, is dat hy 
“om die klippe kruip”. Dit maak dit baie moeilik om die dun broos stingel- 
tjie wat lei na die kos, te volg. 

Die wortelstok is `n geleentheidvoedsel en die hoë voginhoud (90 %) 
veroorsaak dat dit ’n gunsteling is om dors te les. 


Gazania krebsiana (botterblom) . 
Die soet blomstingel word geéet vanaf Julie tot Augustus. Dit het n 
bedwelmende uitwerking op die verbruiker. Kan beskou word as `n lek- 


kerny. 


Grielum humifusum (piet snot) l 

Die sappige en effens slymerige wortel word versamel vanaf Junie tot 
Oktobermaand. Sand word van die wortel afgevryf en dit word rou geëet 
Versamelaars beskou hierdie wydverspreide en volop plant as n ha ES 
dorslessende voedsel. G. humifusum word geëet deur die vee oek. Dit si 
tot gevolg dat beweide grond beswaarlik `n opkoms van G. ae 7 — 
in teenstelling met onbeweide gebiede waar dit in plate voorkom. 'nte 

sant i.v.m. hierdie plantvoedsel is dat dit `n baie hoë ruproteien-inhoud 
(10,72 %) toon; sowel as `n hoë voginhoud. 


Hesperantha sp. (suurskil) 


Die lang blare van die plant word gekou in die wintermaande Julie tot 
Augustus. Dit is `n lekkerny en ’n smaakmiddel by bredies. 


Hexaglottis longifolia (swartuintjie) 

Die knol is eetbaar vanaf Augustus tot November. Dit word rou geëet, 
gekook in melk, of gebraai, en is `n gunsteling omdat dit maklik herkenbaar 
is aan die lang grashalmagtige blaar; en baie maklik is om uit die sanderige 
grond, waarin dit voorkom, te verwyder. Die swartuintjie kan beskou word 
as `n stapelvoedsel. In ander dele van die land staan hierdie uintjie bekend 
as volstruisuintjie—so benoem as gevolg van die feit dat volstruise dit graag 
eet (Smith, 1966: 488). 


Hyobanche sanguinea (waspop) 


Die wortel-parasiet se sap, word uitgesuig deur die kinders, wat ook 
graag speel met die plant. Dit is ’n lekkerny. 


Massonia depressa (ouma se jampot) 


Die geel blom huisves `n soet stroop wat `n gunsteling is by kinders vanaf 
Augustus tot einde September. Dit kan as `n lekkerny beskou word. 


Mesembryanthemum sp. (soutslaai) 


Die sout blare van die volop plant word as smaakmiddel gebruik in bre- 
dies, vanaf Julie tot die begin van Desember. 


Microloma sagittatum (bokhorings) 


Die jong kokervrugte is eetbaar vanaf Julie tot laat September en word 
gepluk en rou geëet in die veld. Dit kan beskou word as `n lekkerny. 


Moraea viscari (uintjie) 

Die klein knolletjie is eetbaar vanaf einde Julie tot Oktober. Dit word 
gewoonlik gekook om ontslae te raak van die swart vloeistof daarin. In som- 
mige gebiede staan dit bekend as teeruintjie (Smith, 1966: 458). 


Moguinella rubra (kootjie -nam-nam) 
Die bessies word geëet vanaf einde September tot begin Desember (sien 
Acacia karroo). 

Oxalis copiosa (skaapsuring) 


Die blom en stingel is eetbaar vanaf einde Junie tot einde September. 
Dit word rou geëet maar is ook `n gunsteling by die bereiding van bredies 
van enige soort. As sulks word dit beskou as `n baie belangrike smaakmid- 
del. Minder algemeen word dit saam met melk as `n pap geëet. Die plant is 
baie volop. 


Oxalis cf. tricolor (bobbejaanuintjie) 

Die knol is eetbaar vanaf Julie tot September en dit word rou geéet, ge- 
rooster in as of met melk geéet. Die knolle is baie maklik om uit te haal en 
is `n gunsteling by bobbejane en voëls. 


Oxalis sp. (makuintjie) 

Word versamel vanaf Oktober tot einde November en voorberei soos an- 
der Oxalis spp. Volgens die inligters is dit `n belangrike stapelvoedsel wat 
baie volop is. (Sien Cyanella hyacinthoides). Toetse in die laboratorium het 
getoon dat die makuintjie `n geweldig hoë voginhoud (89,8%) het. Dit sou be- 
teken dat baie van die bol versamel sou moes word om genoeg vaste voe- 
ding te verskaf. Die bol is verder ook nie baie hoog in voedingswaardes nie 
(Tabel 1). 


Pelargonium carnosum (kaan) 
Die takkies is eetbaar tydens Junie-November. Die groen bas-velletjies 
word afgetrek en dan word die suikersoet takkie rou geëet. Dis `n lekkerny. 


Pelargonium incrassatum (n/eitjie)* 

Saam met raap is die `nytjie die mees gewilde knol onder versamelaars. 
Van hierdie droeë persagtige knolletjies word soveel as moontlik bymekaar 
gemaak vanaf einde Junie tot in Oktober. Die knolletjies word rou geëet, of 
voorberei in melk of gebraai in as. Die gewildheid van die knol lê ook daar- 
in dat dit so maklik bekombaar en volop is. 


Pelargonium pulchellum (n/pita) l į 
Die knolletjies word versamel vanaf Julie tot Oktober. Die knolletjies 


word altyd gaar geëet. 


Pelargonium rapaceum (/oertjie) n 
Die verdikte wortels word versamel vanaf Julie tot Oktober en is r 
groot gunsteling by versamelaars omdat dit so heerlik proe, maklik verkryg- 


* `n Dwars streep ( ) dui `n kliek-klank in algemene spreektaal van die omgewing =c 


inwoners aan. 

baar is en so groot is. Dit word gewoonlik gerooster in as en dan word die 
harde basagtige vlies afgetrek voordat dit geéet word. Smith (1966: 352) ver- 
wys na die gebruik van P. rapaceum (norra) deur die vroeé Hottentotte. 
Hulle het dit vir voedsel sowel as medisyne benut. As voedsel vorm dit deel 
van die lys van stapelvoedsels. Dit het ’n hoé kaloriewaarde. 


Pelargonium triste (wit n/eitjie) 

Die effens rooikleurige stingeltjie word gedurende Augustus tot Febru- 
arie bymekaar gemaak en word benut as ’n aanvullende voedsel, medisyne 
sowel as ’n kleurmiddel. Die knol word gerooster, maar is nie ’n gunsteling 
onder inligters nie. Watt en Breyer-Brandwijk (1962: 455) het ook bevind 
dat die stingelknol benut word as voedsel, sowel as maagmedisyne. In die 
Kamiesberge, en ander dele van die Leliefontein reservaat, word die knol 
gebruik om leer donkerder te kleur. 


Rhus horrida (taaibos, njarabessies) 

Die klein, ronde, plat vruggies word gepluk wanneer dit bruinrooi is— 
gewoonlik vanaf September tot Desember. Die vruggies word gevryf tussen 
die hande sodat die bruinrooi velletjie afval, en dan word dit as lekkerny 
geëet; of dit word oornag geweek in melk sodat dit `n pap vorm. Dikwels 
word suring by die pap gevoeg. 

Die vrugte van Rhus spp. word in die algemeen as eetbaar beskou en be- 
kende name wat daaraan gegee word, is rosyntjiebos, korentebessies en 
kraaibessies. Pitman en Palmer (1972: 1225) noem dat die vrugte nie alleen 
in die verlede nie, maar huidig nog `n belangrike deel van die dieët van die 
Khoisan en Bantoesprekende volke gemaak. Watt en Breyer-Brandwijk 
(1962: 50) noem dat die Bantoesprekende volke die blare medisinaal ge- 
bruik as `n teenweer vir borssiektes. 

Rhus horrida is baie volop in die Kamiesberge, en aangesien dit nie net 
as voedsel benut word nie, vorm dit, net soos Acacia karroo, 'n baie belang- 
rike element in die bestaansekonomie van huidige herdersvolke. Die hout is 
van ’n baie goeie kwaliteit vir vuurmaak, en word baie dikwels daarvoor ge- 
bruik. Laasgenoemde is in teenstelling met die Xhosas wat voel dat die 
hout, wanneer dit kners en knetter in die vuur, weerlig aantrek (Palmer en 
Pitman, 1972: 1226). Die takke word benut by die oprigting van matjies- 
huise. In die verlede was die harde bas gebruik om tou mee te maak 
(Schonland, 1896: 8) en volgens Palmer en Pitman (1972: 1226) is mandjies 
en kieries gemaak van die bas; en het die Boesmans vroeër jare hierdie hout 
gebruik om hul boë mee te maak. 

Trachyandra cf. falcata var. (hotnotskool) 


Wanneer die blomme nog nie bloei nie—vanaf Julie tot September— 
word die jong kwaste gepluk. Voorbereiding vir `n maaltyd vind plaas deur 
die kwaste te kook saam met vleis, aartappels en suring. In ander gebiede 
word die kwaste op dieselfde manier benut (Smith, 1966: 251). Die kool is 
nie vir `n baie lang tyd beskikbaar nie, maar is, volgens inligters, volop in 
die regte tyd. Interessant is die hoë proteien-inhoud van die plant (15,28 %) 
en die hoë kaloriewaarde. Trachyandra cf. falcata var. kan beskou word as 
'n aanvullende voedsel met `n baie goeie voedingswaarde. 


Watsonia spp. (suurskil) 


Sien Hesperantha spp. word op dieselfde manier benut. Hierdie voedsel 
het 'n geweldige hoë ruproteien inhoud. Sien Tabel 1. 


Slot 


Inligting verkry uit die afgehandelde navorsing bied nuwe feite i.v.m. die 
verskeidenheid en voedingswaardes van plante wat gebruik word as voedsel. 
Verdere navorsing is egter noodsaaklik voordat `n geheelbeeld, en verkla- 
rings i.v.m. stapel/ en geleentheidsvoedsels oortuigend ontwikkel kan word. 


Navorsingsplanne vir die toekoms sluit die volgende in: 

A. Ondersoek na die verkrygbaarheid van plantvoedsels gedurende ver- 
skillende seisoene. Die bestaande inligting is verkry deur studies wat 
gedurende die vroeë lentemaande onderneem was, en dit is van belang 
dat `n volledige lys van beskikbare plante vir die gebied verkry word. 

B. Ondersoek na die verkrygbaarheid van eetbare plante in die aangren- 
sende gebiede. Leliefontein is die gebied met die hoogste reénval in 
Namakwaland. Omringende gebiede het baie plante in gemeen, maar 
dit lyk asof die plante nie op dieselfde tye beskikbaar is me. Dit sou in- 
teressant wees om die Richtersveld te besoek om vergelykende studies 
uit te voer. Die Leliefontein-reservaat grens aan die Boesmanland wat 
'n somer-reénval gebied is. Die verwagting is dat sekere groepe gedu- 
rende die droë somermaande daarheen sou immigreer, en dit is dus van 
belang om dié gebied te bestudeer. 

C. Ontledings sal gedoen word van alle beskikbare voedselplante sodat die 
dieëtwaarde van vroeëre bewoners bepaal kan word. In samehang hier- 
mee sal die groeisiklusse van die stapelvoedsels bestudeer word uy te 
kan vasstel vir watter periode dié plante beskikbaar was, en y der 
noemenswaardige verskille in voedingswaardes bestaan gedurende Fer- 


skillende seisoene. ; ie vinnig besig 
Aangesien die tradisionele gebruike en kennis daarvan baie vinnig g 

is om te verdwyn, is dit van groot belang dat navorsing so gou as moontlik 
afgehandel word. 

Inligters is al bejaard, en die jonger geslag stel nie belang in die behoud 
van tradisionele gebruike nie. Die besluit om Leliefontein in 36 plase te ver- 
deel, en die daarmee gepaardgaande ontmoediging van tradisionele lewens- 
wyses dra daartoe by dat tyd beskikbaar vir vrugtevolle navorsing baie 
beperk is. 

